SET ปิดร่วง 12 จุด แรงขาย DELTA กดดัน-ฟันด์โฟลว์ไหลออก จับตาบ่ายนี้ลงต่อ!
SET ปิดเช้าร่วง 12 จุด จากการปรับตัวลดลงรับแรงขายหุ้น DELTA รวมถึงทิศทางเงินทุนต่างชาติที่ไหลออกจากค่าเงินบาทอ่อนค่า แนะติดตามตัวเลขการจ้างงานนอกภาคการเกษตรและเงินเฟ้อสหรัฐ จับตาบ่ายคาดไหลลงต่อ ให้แนวรับ 1,574 และ 1,570 จุด แนวต้าน 1,582-1,585 จุด
SET ปิดเช้าร่วง 12 จุด จากการปรับตัวลดลงรับแรงขายหุ้น DELTA รวมถึงทิศทางเงินทุนต่างชาติที่ไหลออกจากค่าเงินบาทอ่อนค่า แนะติดตามตัวเลขการจ้างงานนอกภาคการเกษตรและเงินเฟ้อสหรัฐ จับตาบ่ายคาดไหลลงต่อ ให้แนวรับ 1,574 และ 1,570 จุด แนวต้าน 1,582-1,585 จุด
7 ต.ค. 2565

นายกิติชาญ ศิลปอาชา ผู้อำนวยการอาวุโสฝ่ายวิเคราะห์หลักทรัพย์-รายย่อย บล.ซีจีเอส-ซีไอเอ็มบี (ประเทศไทย) กล่าวว่า ภาพรวมดัชนีปรับตัวลดลงโดยได้รับแรงกดดันจากราคาหุ้น DELTA ร่วงลง รวมถึงแรงขายในกลุ่มไฟแนนซ์ ท่องเที่ยว และถ่านหิน รวมไปถึงทิศทางของเงินทุนต่างชาติที่ไหลโดยเงินบาทกลับมาอ่อนค่า โดยตลาดยังขาดปัจจัยหนุนใหม่เข้ามาหนุน
ทั้งนี้ มองแนวรับสำคัญที่ 1,580 จุด หากสามารถยืนเหนือระดับดังกล่าวได้จะมีโอกาสที่สัปดาห์หน้าดัชนีจะรีบาวด์
ขณะที่คืนนี้ต้องติดตามตัวเลขการจ้างงานนอกภาคการเกษตรของสหรัฐ ซึ่งตลาดคาดไว้ที่ 275,000 ตำแหน่งในเดือน ก.ย. รวมไปถึงสัปดาห์หน้าจะมีการเปิดเผยตัวเลขเงินเฟ้อสหรัฐที่ตลาดไว้ที่ระดับ 8.1% โดยแนวโน้มตลาดในช่วงบ่าย คาดว่าดัชนีมีโอกาสที่จะปรับตัวลดลงอีก โดยให้แนวรับ 1,574 จุด และ 1,570 จุด ส่วนแนวต้าน 1,582-1,585 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
DELTA มูลค่าการซื้อขาย 2,176.11 ล้านบาท ปิดที่ 660.00 บาท ลดลง 40.00 บาท
PTT มูลค่าการซื้อขาย 1,393.66 ล้านบาท ปิดที่ 34.50 บาท ไม่มีการเปลี่ยนแปลง
PTTEP มูลค่าการซื้อขาย 1,132.86 ล้านบาท ปิดที่ 169.00 บาท ลดลง 1.00 บาท
BDMS มูลค่าการซื้อขาย 682.84 ล้านบาท ปิดที่ 29.50 บาท เพิ่มขึ้น 0.25 บาท
BANPU มูลค่าการซื้อขาย 649.27 ล้านบาท ปิดที่ 12.40 บาท ลดลง 0.30 บาท
 